Snoet is in die moeilikheid by hoofkantoor. As hy nie sy nuutste saak oplos nie, kan hy sy werk as geheime agent verloor. Maar gelukkig is Felino soos altyd aan sy sy. ’n Baie gevaarlike wapen, die Genugtig, is uit ’n laboratorium gesteel. Snoet en Felino moet dit so gou as moontlik opspoor. En asof dit nie genoeg is nie, dreig iemand boonop om Smarag, die suksesvolste katte-ster in die land, dood te maak. Terwyl Snoet soos gewoonlik net die kat aan die stert beet het, moet Felino alles in sy vermoë doen om die Genugtig te vind en Smarag te red ... voordat dit te laat is. DIE REEKS 1. Agent Snoet en die Botterdiamant 2. Agent Snoet en die Kattekwaad 3. Agent Snoet en die Hondelewe
Teen die agtergrond van die werklike gebeure word Hendrik en sy gesin se fiktiewe avonture vertel. Die idee vir die boek het uit `n ouma se frustrasie ontstaan. Hoe gemaak om ons verlede lewend te hou en aan kleinkinders oor te dra? Om dit toeganklik vir die jonger lesers te maak het die skrywer en illustreerder dit as `n volkleur strokiesverhaal ontwikkel, met geskiedenis as die agtergrond
Die Geheime Wapen is die eerste maal in Frans in 1956 gepubliseer in die gespanne klimaat van die Koue Oorlog. Hierdie avontuur neem Kuifie na Sildawië en Bordurië waar hulle vir Professor Sonneblom moet red. Sonneblom word aangehou nadat hy ’n ultrasoniese wapen van massa vernietiging geskep het. Die irriterende versekeringsmakelaar, Lossie Lospert, maak vir die eerste maal sy verskyning – tot die ergenis van Kaptein Sardijn. Die verhaal neem die leser op ’n wilde jaagtog, bied ’n paar verrassings, sien vriende wat verenig en woeste gevegte ... alles ter wille van ’n gewone sambreel.
Kuifie en sy vriende is op pad na Australië op die private jet van Laszlo Carreidas om ’n konferensie oor ruimtevaart te gaan bywoon. Die avontuur lei hulle egter na ’n eiland in die Pasifiese See waar hulle ou vyand Rastapopoulos vir hulle wag. Hy probeer Carreidas dwing d.m.v. ’n dwelm om die nommer van sy Switserse bankrekening te onthul, maar snaakse magte stuit hom in sy spore. Vlug 714 is een van die mees aksiebelaaide Kuifie-volumes wat ’n kaping, dwelms, verraad, ontploffings, gevegte en selfs wesens uit die buitenste ruimte vir die leser opdis.
Chang, ’n jong Chinese seun op pad na Europa, is die slagoffer van ’n vliegramp in die Himalajas en Kuifie onderneem om hom te gaan soek. In ’n roerende verhaal word die vriendskap tussen Chang en Kuifie voortgesit (hulle ontmoet die eerste maal in Die Blou Lotus).
`n Enorme meteoriet pyl op aarde af en Professor Katalis verklaar dat dit die einde van die wereld moet wees. Dit is egter nie en die meteoriet tref die waters van die Arktiese oseaan.
Geheimsinne leidrade sit Kuifie en Spokie op die spoor van `n gevaarlike bende opiumsmokkelaars. Kuifie word ontvoer, maar hy ontsnap en sy paaie kruis vir die eerste maal met Kaptein Sardijn. Saam pak hulle die smokkelaars in ’n avontuur wat hulle van die Saharawoestyn na ’n Marokkaanse hawe neem.